Onderwyser-gesin van Utrecht wen skoolgeld | Maroela Media
Met twee ouers wat self onderwysers is, is gehalte-onderwys uiters belangrik vir die Fuhri-gesin. Daarom was dit net logies dat hul jongste kinders in Hoërskool Pionier sou beland – waar hulle van die Wolkskool gehoor het.
Volgens Jaco Fuhri, 'n departementshoof by 'n LSEN-skool in Utrecht, is dit belangrik dat hulle kinders in 'n skool is waar hulle hul eie kultuur kan beleef. "Hoërskool Pionier is 'n wonderlike Afrikaanse skool wat nie net met akademie uitblink nie, maar ook op sport- én kultuurgebied. Hulle doen regtig baie moeite om hul leerders die bes moontlike raad te gee en het tydens die inperking aanbeveel dat ons die Wolkskool gebruik om die skoolwerk beter te verstaan."
Nathan Fuhri is tans in gr. 11 en kan daarmee spog dat hy nie net in die Noord-Natalse Jeugkoor sing nie, maar ook op die rugbyveld uitblink. Hy, nes sy susters Rochelle en Michelle, maak gebruik van die Wolkskool om hul skoolwerk te hersien sodat hulle die konsepte beter kan verstaan.
Jy kan, soos die Fuhri-gesin, die volgende Kop-in-die-wolke-wenner wees. Dié kompetisie wat deur die Wolkskool en Virseker Trust aangebied word, gee elke maand skoolgeld van R30 000 weg aan 'n gelukkige gesin wat 'n aktiewe profiel op die Wolkskool het en 'n Virseker-kwotasie aanvra. As jy 'n bestaande Virseker-kliënt is, hoef jy net by die Wolkskool te registreer om in aanmerking te kom, en as jy 'n kliënt is wat reeds geregistreer is, kom jy outomaties in aanmerking.
Volgens Leon Fourie, uitvoerende hoof van die Solidariteit Skoleondersteuningsentrum (SOS), bied die Wolkskool vir ouers en leerders gemoedsrus oor hul akademiese prestasie en is dit 'n winskoop teen slegs R95 per maand.